b'\n_START_ARTICLE_\nMitja Brulc\n_START_SECTION_\nKlubska kariera\n_START_PARAGRAPH_\nKariero je Brulc za\xc4\x8del pri doma\xc4\x8dem klubu, NK Elan, od koder je nato prestopil v mladinsko vrsto kluba NK Factor. Prvo profesionalno pogodbo je podpisal leta 1999 s klubom NK Dravograd, za katerega je igral eno sezono. Nato je prestopil v ND Gorica, s katerim je v sezoni 2000-01 osvojil slovenski nogometni pokal. Iz Nove Gorice se je po eni sezoni preselil v NK Celje, za katerega je postal eden klju\xc4\x8dnih igralcev in je z njim v sezoni 2002-03 postal podprvak Prve slovenske nogometne lige._NEWLINE_Po treh uspe\xc5\xa1nih sezonah se je preselil na Norve\xc5\xa1ko, kjer je podpisal pogodbo s klubom Molde FK. Od tam je sredi norve\xc5\xa1ke sezone od\xc5\xa1el nazaj v Celje. Zanj je odigral \xc5\xa1e dve uspe\xc5\xa1ni sezoni, nato pa je za eno sezono od\xc5\xa1el h klubu NK Maribor, od tam pa je leta 2008 prestopil v FC Koper.'